b"\n_START_ARTICLE_\nFergusonova pu\xc5\xa1ka\n_START_PARAGRAPH_\nFergusonova pu\xc5\xa1ka je naziv za vjerojatno prvu pu\xc5\xa1ku-ostragu\xc5\xa1u koja se rabila u ratne svrhe. Imala je kalibar .65 in (16,5 mm), a od ve\xc4\x87ine pu\xc5\xa1aka svog doba - sprednja\xc4\x8da -se razlikovala zbog toga \xc5\xa1to je imala zatvara\xc4\x8d, odnosno punila se straga. Ime je dobila po svom pronalaza\xc4\x8du, britanskom majoru Patricku Fergusonu koji je s njom opskrbio svoju jedinicu lakog pje\xc5\xa1a\xc5\xa1tva u ameri\xc4\x8dkom ratu za nezavisnost._NEWLINE_U rukama izvje\xc5\xbebanog vojnika Fergusonova pu\xc5\xa1ka je mogla ispaliti 6-10 metaka po minuti, odnosno 2-4 puta br\xc5\xbee od tada\xc5\xa1njih musketa. Ve\xc4\x87ina povjesni\xc4\x8dara vjeruje kako je upravo uporaba te pu\xc5\xa1ke donijelo pobjedu Britancima u bitci kod Brandywinea._NEWLINE_Me\xc4\x91utim, Fergusonovi pretpostavljeni nisu imali razumijevanja za to oru\xc5\xbeje, napravljeno desetlje\xc4\x87ima prije svog vremena. Djelotvorna uporaba je zahtjevala preradikalnu promjenu tada va\xc5\xbee\xc4\x87e taktike, a i slaba metalurgija je bila razlogom \xc4\x8destih kvarova. Fergusonove pu\xc5\xa1ke su se, stoga, umjesto kao standardno oru\xc5\xbeje, rabile za snajpiranje i \xc4\x8darke. Sam Ferguson je poginuo u biti kod King's Mountaina 1780. godine."